# TIAKin hallituksen kokous 5/2022

**Aika:** Maanantai 13.6.2022.

#### 1. Kokouksen avaus

Puheenjohtaja avasi kokouksen.

#### 2. Päätösvaltaisuus ja järjestäytyminen; kokouksen sihteerin valinta sekä edellisen hallituksen kokouksen pöytäkirjan hyväksyminen

Todettiin, että hallitus on päätösvaltainen. Valittiin Jarmo Partanen tämän kokouksen sihteeriksi. Hyväksyttiin edellisen hallituksen kokouksen 4/2022 pöytäkirja.

#### 3. Työjärjestys

Hyväksyttiin työjärjestys.

#### 4. Uudet jäsenet

Ei ollut.

#### 5. Työryhmäkuulumiset

* **YT-toimikunta:** Kokouksessa 19.5. esillä oli Microsoft 365:n tietoturvan kehittäminen, liikkuvuus Tilastokeskuksessa (poistuma ja rekrytointi), strategiapäivitysprosessi ja koronatilanne. Esitettiin virastolle toive joustavammasta etätyöstä jäykän yksi päivä viikossa toimistolla sijasta. Molemmat järjestöt toivoivat vapaampaa etätyömallia. Pelkona on, että Tilastokeskuksesta lähtee paljon työntekijöitä muualle, jos vaaditaan olemaan toimistolla 1 päivä viikossa. Työnantajan puolelta kommentoitiin, että viestiä viedään eteenpäin johdolle, mutta tällä hetkellä johdon linjaus on se, että alkuun kokeillaan tehtyä linjausta ja jos se ei toimi, niin linjausta voidaan muuttaa. Seuraava kokous on 20.6. Asialista ei ole vielä tullut.
* **Työsuojelutoimikunta:** Kokous 23.5. esillä vapaampi etätyölinjaus. Mikko Lindholm oli myös sitä mieltä, että se aiheuttaa rekrytointiongelmia. Esillä myös Kelan kustannuskorvaushakemukset, henkilöstökysely tulossa syyskuussa, 365-arviointi voisi olla hyvä väline lisätä tietoisuutta omista vahvuuksista ja neljännen kerroksen puolikkaasta luopuminen (ehkä jo kesän aikana). Koronatilanne tasaantunut ja maskisuosituksesta luovuttu. Seuraava kokous 15.6., aiheina työsuojeluriskit osaksi TK:n muuta riskiarviointeja
* **VARY:** Ei erityistä.
* **SEKE:** Kokouksessa 9.6. esillä oli puolivuotisseuranta 12/2021-05/2022. Vry-keskiarvo on noussut edelleen maltillisesti kaikilla palvelualueilla. Ns. sisääntulovaativuusryhmä näyttää nousseen aiemmasta vry 10:stä vry 11:een ja osittain 12:een. Lisäksi vry 15 on pienenemässä näillä näkymin muutamalla, kun organisaatiouudistuksen ajankohtana voimaan tulleet muutokset toteutuvat muutosturva-ajan päättyessä. Alkuvuoden aikana eläkkeelle on jäänyt reilu kymmenen henkilöä. Lisäyksiä on tullut enemmän kuin vähennyksiä. Viraston edustajan mukaan rekrytoinnit harkitaan taloustilanne huomioiden erityisen tarkkaan. Seuraava kokous on 8.9.2022 ja aiheena tilastoyhteistyö.
* **Palvelualueiden YT-ryhmät:**
* Tipan yt-ryhmä: Ei kokouksia. Kokous kerran kahdessa kuukaudessa. Seuraava kokous 14.6. (siirretty alkuperäisestä ajankohdasta 2.6.)
* Kekon yt-ryhmä: Oli kokous, jossa ei ollut asiaa. Seuraava kokous syyskuussa.
* Mapun yt-ryhmä: Edustaja ei paikalla. Mapun YT-ryhmällä oli kokous 2/2022 viime viikolla ja aiheena oli tammi-huhtikuun seuranta. Seuraava kokous on syyskuun lopussa.
* Kehidigin yt-ryhmä: Ei ole ollut kokousta.

#### 7. Muut asiat

Minna Niininen kertoi kuulumisia pääluottamusmiespäiviltä 8.-10.6. Neuvottelupäivät järjestettiin risteilynä Tukholmaan. Esillä ei ollut mitään sen ihmeenpää.

PJ on pitänyt esillä 10%:n henkilöstövähennyksiä. Hallintojohtajan selvennyksen mukaan tavoitteena on tämä vähennys seuraavien kolme vuoden aikana eli vuoteen 2026 mennessä.

Keskusteltiin Tilastokeskuksen uudesta strategiasta ja tehostamistavoitteesta sekä tilastopersoonista.

Luottamusmiespalstalle voisi kirjoittaa esim. pahoinvoinnista.

#### 8. Ilmoitusasiat

Ei ollut.

#### 9. Kokouksen päättäminen

Seuraava kokous on Teamsissa 11.8.

Puheenjohtaja päätti kokouksen.